ddrg/super_eurlex huggingface dataset:
(5)

Pokiaľ ide o prefektúry Gunma, Ibaraki, Točigi, Mijagi, Saitama, Tokio, Iwate, Čiba a Kanagawa, vo vykonávacom nariadení (EÚ) č. 996/2012 sa vyžaduje, aby sa pred vývozom do Únie uskutočnili odber a analýza vzoriek húb, čaju, produktov rybolovu, určitých jedlých divorastúcich rastlín, určitej zeleniny, určitého ovocia, ryže, sójových bôbov a z nich získaných a spracovaných výrobkov. Z dôkladného posúdenia poskytnutých údajov vyplýva, že zo zoznamu produktov, pri ktorých sa pred vývozom vyžaduje odber a analýza vzoriek, by sa mali odstrániť hrušky, kolokázia, jakon, jadrové ovocie, asimina trojlaločná a hrebeňovkovité druhy, zatiaľ čo by sa doň mali zaradiť pohánka, lotosový koreň a kudzu. Vzhľadom na to, že dovoz čerstvého hovädzieho mäsa z Japonska sa nedávno povolil vykonávacím nariadením Komisie (EÚ) č. 196/2013 zo 7. marca 2013, ktorým sa mení a dopĺňa príloha II k nariadeniu (EÚ) č. 206/2010, pokiaľ ide o nové údaje týkajúce sa Japonska v zozname tretích krajín a ich častí, z ktorých je povolený dovoz určitých druhov čerstvého mäsa do Európskej únie (6), je nevyhnutné čerstvé hovädzie mäso zaradiť do zoznamu produktov, pri ktorých sa pred vývozom vyžaduje odber a analýza vzoriek.
1)

Článok 3 sa nahrádza takto: „Článok 3 1. Zakazuje sa: a) priamo alebo nepriamo poskytovať technickú pomoc v súvislosti s tovarom a technológiami uvedenými v Spoločnom zozname vojenského materiálu Európskej únie (5) (ďalej len „Spoločný zoznam vojenského materiálu“) alebo v súvislosti so získavaním, výrobou, údržbou a používaním tovaru uvedeného v tomto zozname, akejkoľvek osobe, subjektu alebo orgánu v Líbyi alebo na použitie v Líbyi; b) priamo alebo nepriamo poskytovať technickú pomoc alebo sprostredkovateľské služby v súvislosti s vybavením uvedeným v prílohe I, ktoré by sa mohlo použiť na vnútornú represiu, a to akejkoľvek osobe, subjektu alebo orgánu v Líbyi alebo na použitie v Líbyi; c) priamo alebo nepriamo poskytovať financovanie alebo finančnú pomoc v súvislosti s tovarom a technológiami uvedenými v Spoločnom zozname vojenského materiálu alebo v prílohe I, najmä vrátane grantov, úverov a poistenia vývozného úveru na akýkoľvek predaj, dodanie, prevod alebo vývoz týchto položiek, alebo na poskytnutie akejkoľvek súvisiacej technickej pomoci akejkoľvek osobe, subjektu alebo orgánu v Líbyi alebo na použitie v Líbyi; d) priamo alebo nepriamo poskytovať technickú pomoc, financovanie alebo finančnú pomoc, sprostredkovateľské služby alebo dopravné služby týkajúce sa poskytovania ozbrojeného žoldnierskeho personálu v Líbyi alebo na použitie v Líbyi; e) zúčastňovať sa vedome a úmyselne na činnostiach, ktorých cieľom alebo dôsledkom je obchádzanie zákazov uvedených v písmenách a) až d). 2. Odchylne od odseku 1 sa zákazy ustanovené v odseku 1 nevzťahujú na: a) poskytovanie technickej pomoci, financovania alebo finančnej pomoci, ktoré súvisia s nesmrtonosným vojenským vybavením určeným výlučne na humanitárne účely alebo ochranné účely schváleným vopred príslušnými orgánmi v členských štátoch; b) poskytovanie technickej pomoci, financovania alebo finančnej pomoci, ktoré súvisia s iným predajom a dodávkami zbraní a súvisiaceho materiálu, na základe predchádzajúceho schválenia sankčným výborom; c) poskytovanie technickej pomoci, financovania alebo finančnej pomoci určených výhradne na účely pomoci vláde Líbye v oblasti bezpečnosti alebo odzbrojenia; d) ochranné odevy vrátane nepriestrelných viest a vojenských heliem, ktoré do Líbye výlučne na svoju osobnú potrebu dočasne vyváža personál Organizácie Spojených národov, personál Európskej únie alebo jej členských štátov, zástupcovia médií a humanitárni a rozvojoví pracovníci a sprievodný personál. 3. Odchylne od odseku 1 môžu príslušné orgány v členských štátoch, ktoré sú uvedené v prílohe IV, povoliť poskytovanie technickej pomoci, financovania alebo finančnej pomoci súvisiacej s vybavením použiteľným na vnútornú represiu pri splnení podmienok ktoré považujú za vhodné, ak zistia, že takéto vybavenie je určené výlučne na humanitárne alebo ochranné použitie.
(170)

Zavedenie opatrení na dovoz bionafty s pôvodom v Argentíne a Indonézii by bolo nepochybne v záujme výrobného odvetvia Únie. Výrobnému odvetviu Únie by to umožnilo, aby rástlo a aby sa začalo zotavovať z ujmy spôsobenej dumpingovým dovozom. Ak by sa však nezaviedli žiadne opatrenia, hospodárska situácia výrobného odvetvia Únie by sa naďalej zhoršovala a viac hospodárskych subjektov by muselo prestať podnikať. Aj keď v súvislosti s používateľmi a dovozcami nebolo možné dospieť k jednoznačným záverom, zavedenie opatrení by malo byť v záujme dodávateľov surovín.
(1)

Vedecký výbor pre spotrebné výrobky (ďalej len „VVSV“), ktorý bol nahradený Vedeckým výborom pre bezpečnosť spotrebiteľov (ďalej len „VVBS“) na základe rozhodnutia Komisie 2008/721/ES z 5. septembra 2008, ktorým sa stanovuje poradná štruktúra vedeckých výborov a expertov v oblasti bezpečnosti spotrebiteľov, verejného zdravia a životného prostredia a ruší rozhodnutie 2004/210/ES (2), dospel vo svojom stanovisku z 2. októbra 2007 k záveru, že údaje v predloženej dokumentácii dokazujú nízku toxicitu látky polidokanol, ktorá neohrozuje zdravie spotrebiteľov v prípade, že sa používa v koncentrácii do 3 % v nezmývateľných a do 4 % v zmývateľných kozmetických výrobkoch. Navyše VVSV tvrdil, že nedávne vedecké dôkazy nepotvrdili údajný účinok polidokanolu ako lokálneho anestetika. Preto jeho prítomnosť v kozmetických výrobkoch a výrobkoch na starostlivosť o pokožku nebude mať vplyv na citlivosť kože. Preto by sa mal zaradiť do prílohy III k nariadeniu (ES) č. 1223/2009.
1.

Sorinet Commercial Trust (SCT) (alias: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

1. Pobočka Kish Island: SCT Bankers (Kish Branch), Sadaf Tower, 3 rd Floor, Suite 301, Kish Island, Irán, P.O.Box 87 Tel: 09347695504 Pobočka: Spojené arabské emiráty – Dubaj, P.O.Box 31988 Alternatívna adresa: Kish Banking Fin Activities Center, No 42, 4th floor, VC25 Part, Kish Island Kód BIC: SCERIRTH KSH 2. Pobočka v Dubaji: SCT Bankers Kish Company (PJS), Head Office, Kish Island, Sadaf Tower, 3d floor, Suite 301, P.O.Box 87 Tel: 09347695504 Pobočka: Spojené arabské emiráty – Dubaj, P.O.Box 31988 Alternatívna adresa: Sheykh Admad, Sheykh Zayed Road, 31988 Dubaj, UAE Alternatívna adresa: Pobočka: No.1808, 18th Floor, Grosvenor House Commercial Tower, Sheik Zayed Road, Dubaj, Spojené arabské emiráty, P.O.Box 31988, Tel.: 0097 14 3257022-99 E-mail: INFO@SCTBankers.com Kód BIC: SCTSAEA1 3. Pobočka v Teheráne: SCT Bankers Kish Company (PJS), Head Office, Kish Island, Sadaf Tower, 3d floor, Suite 301, P.O.Box 87 Tel: 09347695504 Pobočka: Spojené arabské emiráty – Dubaj, P.O.Box 31988 Alternatívna adresa: Reahi Aiiey, First of Karaj, Maksous Road 9, Teherán, Irán Kód BIC: SCERIRTH

Sorinet Commercial Trust (SCT) pomáha označeným subjektom porušovať ustanovenia nariadenia EÚ o Iráne a poskytuje iránskej vláde finančnú podporu. SCT je súčasťou Sorinet Group, ktorú vlastní a riadi Babak Zanjani. ISO sa využíva na prevod platieb za iránsku ropu.
(4)

Nariadenie (ES) č. 1183/2005 by sa malo zmeniť aj preto, aby sa v ňom ustanovil postup zmeny zoznamu uvedeného v prílohe I k uvedenému nariadeniu. Tento postup by mal zahŕňať oboznámenie označených fyzických a právnických osôb, subjektov alebo orgánov s dôvodmi ich zaradenia do zoznamu, aby mali možnosť predložiť pripomienky. V prípade, predloženia pripomienok alebo nových zásadných dôkazov, by Rada mala na základe týchto pripomienok preskúmať svoje rozhodnutie a dotknutú osobu, subjekt alebo orgán príslušným spôsobom informovať.
(1)

Nariadením (ES) č. 71/97 rozšírila Rada antidumpingové clo uložené nariadením (EHS) č. 2474/93 na dovozy bicyklov s pôvodom v Čínskej ľudovej republike (ČĽR) aj na dovozy určitých častí a súčastí bicyklov z tejto krajiny (ďalej len „rozšírené antidumpingové clo“). V nariadení (ES) č. 71/97 sa takisto stanovuje, že na základe článku 13 ods. 4 základného nariadenia by sa mal zriadiť systém oslobodenia (ďalej len „systém oslobodenia od cla“), ktorý by umožňoval montážnym podnikom, ktoré neobchádzajú opatrenie týkajúce sa bicyklov, dovážať časti a súčasti bicyklov oslobodené od antidumpingového cla, a to tým, že by ich oslobodil od opatrenia rozšíreného na časti a súčasti bicyklov.
(7)

Alkoholické nápoje uvedené v poľskej vyhláške o vinárskych výrobkoch patria do kategórií potravín uvedených v prílohe II k nariadeniu (ES) č. 1333/2008 takto: — Wino owocowe markowe (značkové ovocné víno), wino owocowe wzmocnione (alkoholizované ovocné víno), wino owocowe aromatyzowane (aromatizované ovocné víno), wino z soku winogronowego (víno z hroznovej šťavy) a aromatyzowane wino z soku winogronowego (aromatizované víno z hroznovej šťavy) by mali byť uvedené v kategórii 14.2.4: „Ovocné víno a domáce víno (made wine)“ v prílohe II k nariadeniu (ES) č. 1333/2008. — Nalewka na winie owocowym (tinktúra z ovocného vína), aromatyzowana nalewka na winie owocowym (aromatizovaná tinktúra z ovocného vína), nalewka na winie z soku winogronowego (vínna tinktúra z hroznovej šťavy), aromatyzowana nalewka na winie z soku winogronowego (aromatizovaná vínna tinktúra z hroznovej šťavy), napój winny owocowy lub miodowy (vínne nápoje na báze ovocia alebo medoviny), aromatyzowany napój winny owocowy lub miodowy (vínne nápoje na báze ovocia alebo medoviny), wino owocowe niskoalkoholowe (ovocné víno s nízkym obsahom alkoholu) a aromatyzowane wino owocowe niskoalkoholowe (aromatizované ovocné víno s nízkym obsahom alkoholu) by mali byť uvedené v kategórii 14.2.8 v prílohe II k nariadeniu (ES) č. 1333/2008: „Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %“.
(12)

Oxidy a hydroxidy železa (E 172), hydroxypropylmetylcelulóza (E 464) a polysorbany (E 432 – 436) sa majú používať v malých množstvách a iba na vonkajšej časti ovocia a nepredpokladá sa, že by sa vo významnej miere dostali do vnútornej časti ovocia. Z tohto dôvodu by ošetrovanie ovocia, ktorého kôra sa bežne nekonzumuje, nemalo mať vplyv na ľudské zdravie. Preto je vhodné povoliť používanie oxidov a hydroxidov železa (E 172) a hydroxypropylmetylcelulózy (E 464) len na označovanie citrusového ovocia, melónov a granátových jabĺk a polysorbanov (E 432 – 436) na používanie v prípravkoch látok zvyšujúcich kontrast.
(279)

V súlade s článkom 7 ods. 2 základného nariadenia sa colné sadzby pre spolupracujúcich vývozcov stanovujú na úrovni dostatočnej na odstránenie ujmy spôsobenej výrobnému odvetviu Únie. Pre spoločnosti Zhejiang Baoguilai Vehicle Co. Ltd. a Ideal (Dongguan) Bike Co., Ltd. sú colné sadzby založené na dumpingových rozpätiach zistených pri prešetrovaní, lebo boli nižšie než rozpätie ujmy. Pre spoločnosť Oyama Bicycles (Taicang) Co. Ltd. bolo rozpätie ujmy nižšie než dumpingové rozpätie, a preto sa clo stanovuje na úrovni rozpätia ujmy.
(12)

Komisia získala a overila všetky informácie, ktoré považovala za potrebné na stanovenie pravdepodobnosti pokračovania alebo opakovaného dumpingu a z neho vyplývajúcej ujmy a na stanovenie záujmu Únie. Overovacie návštevy sa uskutočnili v priestoroch týchto spoločností: a) výrobcovia v Únii — Plansee SE, Rakúsko — Gesellschaft für Wolfram Industrie mbH, Nemecko b) Vyvážajúci výrobcovia v ČĽR — Shandong Weldstone Tungsten Industry Co., Ltd., Zibo, — Shaanxi Yuheng Tungsten & Molybdenum Industrial Co., Ltd Baoji c) Spoločnosť v spojení s jedným spolupracujúcim vyvážajúcim výrobcom v ČĽR — Shanghai Weldstone Asia Co., Ltd., Šanghaj d) Spoločnosť v spojení s jedným spolupracujúcim vyvážajúcim výrobcom v Európskej únii — Weldstone GmbH, Wilnsdorf, Nemecko — Binzel Benelux bvba, Eke – Nazareth, Belgicko e) Analogická krajina — Global Tungsten & Powders Corp, Towanda, USA
(51)

S cieľom zaručiť úplnú autonómiu a nezávislosť agentúry a umožniť jej plniť ďalšie a nové úlohy vrátane nepredvídaných núdzových úloh by sa mal agentúre poskytnúť dostatočný a nezávislý rozpočet, ktorého príjmy pochádzajú predovšetkým z príspevku Únie a príspevkov tretích krajín, ktoré sa podieľajú na práci agentúry. Väčšina zamestnancov agentúry by mala byť priamo zapojená do operačného plnenia mandátu agentúry. Hostiteľský členský štát alebo akýkoľvek iný členský štát by mali mať možnosť dobrovoľne prispievať do príjmov agentúry. Rozpočtový postup Únie by sa mal naďalej uplatňovať, pokiaľ ide o všetky dotácie účtované všeobecnému rozpočtu Európskej únie. Okrem toho by Dvor audítorov mal vykonať audit účtov agentúry v záujme zabezpečenia transparentnosti a zodpovednosti.
(13)

Schválenie je tiež možné oprávnene zamietnuť, ak zdravotné tvrdenia nie sú v súlade s inými všeobecnými alebo osobitnými požiadavkami nariadenia (ES) č. 1924/2006, a to dokonca aj v prípade kladného vedeckého posúdenia úradu. Úrad dospel k záveru, že v prípade jedného tvrdenia o účinku L-arginínu (16) na zachovanie normálneho odbúravania amoniaku a v prípade iného tvrdenia o účinku L-tyrozínu (17) na normálnu syntézu katecholamínov bola zistená príčinná súvislosť. Komisia a členské štáty zvažovali, či by sa zdravotné tvrdenia zohľadňujúce tieto závery mali schváliť. Na základe predložených údajov a súčasných vedeckých poznatkov dospel úrad k záveru, že nie je možné definovať žiadne podmienky použitia, ktoré by mali byť doplnené k zdravotnému tvrdeniu o L-arginíne (18), pričom však v prípade zdravotného tvrdenia o L-tyrozíne úrad navrhol ako príslušné podmienky použitia, že „potravina by mala byť aspoň zdroj bielkovín podľa prílohy k nariadeniu (ES) č. 1924/2006 (19)“. Na základe žiadosti Komisie o objasnenie úrad vo svojej odpovedi z 9. novembra 2012 uviedol, že jeho závery pre tieto tvrdenia boli založené na známej biochemickej funkcii týchto dvoch aminokyselín, obsiahnutých v bielkovinách. Ďalej poznamenal, že nebolo možné poskytnúť kvantitatívne vyjadrenie potrebnej dennej dávky L-tyrozínu a L-arginínu ako takých, ktoré by zabezpečilo uvedené priaznivé fyziologické účinky. Na základe toho nie je možné stanoviť osobitné podmienky použitia daných tvrdení, ktoré by zabezpečili, že aminokyseliny sú v konečnom produkte obsiahnuté v takom množstve, ktoré zabezpečí príslušné priaznivé fyziologické účinky v súlade s článkom 5 ods. 1 písm. b) bodom i) nariadenia (ES) č. 1924/2006. Keďže neexistujú žiadne takéto špecifické podmienky použitia, priaznivý účinok látky, na ktorú sa tvrdenie vzťahuje, nemôže byť zaručený. Z toho dôvodu by mohli tieto tvrdenia spotrebiteľa zavádzať a nemali by byť zaradené na zoznamy povolených zdravotných tvrdení.
a)

odseky 1 a 2 sa nahrádzajú takto: „1. Regionálna kumulácia sa uplatňuje na tieto štyri samostatné regionálne skupiny: a) skupina I: Brunej, Kambodža, Indonézia, Laos, Malajzia, Mjanmarsko/Barma, Filipíny, Thajsko, Vietnam; b) skupina II: Bolívia, Kolumbia, Kostarika, Ekvádor, El Salvador, Guatemala, Honduras, Nikaragua, Panama, Peru, Venezuela; c) skupina III: Bangladéš, Bhután, India, Maldivy, Nepál, Pakistan, Srí Lanka; d) skupina IV: Argentína, Brazília, Paraguaj a Uruguaj. 2. Regionálna kumulácia medzi krajinami v rámci rovnakej skupiny sa uplatňuje len vtedy, ak sú splnené tieto podmienky: a) krajiny zúčastňujúce sa na kumulácii sú v čase vývozu výrobku do Únie: i) zvýhodnenými krajinami, pokiaľ v týchto krajinách ešte nie je zriadený systém registrovaných vývozcov; ii) zvýhodnenými krajinami zahrnutými v zozname uvedenom v článku 70 ods. 1, ak v týchto krajinách už je zriadený systém registrovaných vývozcov; b) na účely regionálnej kumulácie medzi krajinami regionálnej skupiny sa uplatňujú pravidlá pôvodu stanovené v tomto oddiele; c) krajiny regionálnej skupiny sa zaviazali: i) dodržiavať ustanovenia tohto oddielu alebo zabezpečovať ich dodržiavanie a ii) poskytovať potrebnú administratívnu spoluprácu, aby sa zabezpečila správna implementácia tohto oddielu tak so zreteľom na Úniu, ako aj medzi danými krajinami; d) záväzky uvedené v písmene c) oznámil Komisii sekretariát danej regionálnej skupiny alebo iný príslušný spoločný subjekt zastupujúci všetkých členov danej regionálnej skupiny. Na účely písmena b) v prípade, že rozhodujúca operácia stanovená v časti II prílohy 13a nie je rovnaká pre všetky krajiny zúčastňujúce sa na kumulácii, pôvod výrobkov vyvážaných z jednej krajiny regionálnej skupiny do druhej na účely regionálnej kumulácie sa určí na základe pravidla, ktoré by sa uplatňovalo, keby sa dané výrobky vyvážali do Únie. Ak krajiny regionálnej skupiny splnili ustanovenia prvého pododseku písmena c) a d) už pred 1. januárom 2011, nevyžaduje sa nový záväzok.“;
(3)

S ohľadom na pristúpenie Chorvátska k Únii, by sa mala zmeniť príloha I k nariadeniu Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh (1), v ktorej sa vymedzujú zóny zložené z členských štátov s porovnateľnými poľnohospodárskymi, rastlinolekárskymi a environmentálnymi podmienkami (vrátane klimatických) najmä s cieľom uľahčiť preskúmanie žiadostí a udeľovanie autorizácie prípravkov na ochranu rastlín v Únii a vzájomné uznávanie autorizácií. Chorvátsko by sa malo doplniť do zoznamu členských štátov, ktoré patria do južnej zóny, keďže poľnohospodárske, rastlinolekárske a environmentálne podmienky v Chorvátsku sú porovnateľné s podmienkami v Bulharsku, Grécku, Španielsku, Francúzsku, Taliansku, na Cypre, Malte a v Portugalsku.
(6)

Zoznam druhov, ktorých dovoz do Únie sa pozastavuje, by sa mal preto zmeniť a doplniť a nariadenie (EÚ) č. 757/2012 by sa z dôvodu prehľadnosti malo nahradiť.
(12)

Komisia preskúmala žiadosti o zaradenie do zoznamu uvedeného v prílohe IV k nariadeniu (ES) č. 1235/2008, ktoré jej boli doručené do 31. októbra 2012. Do daného zoznamu by sa mali zaradiť súkromné inšpekčné organizácie a štátne inšpekčné organizácie, v prípade ktorých sa po následnom preskúmaní všetkých doručených informácií dospelo k záveru, že spĺňajú príslušné požiadavky.
(2)

Komisia 20. februára 2012 predložila Európskemu parlamentu a Rade návrh nariadenia, ktorým sa ustanovuje Colný kódex Únie, a to v podobe prepracovaného nariadenia (ES) č. 450/2008, s cieľom nahradiť ho pred konečným dátumom jeho uplatňovania 24. júna 2013. Riadny legislatívny postup však nie je možné dokončiť včas na prijatie a následne na nadobudnutie účinnosti uvedeného navrhovaného nariadenia pred uvedeným dátumom. Bez akéhokoľvek nápravného legislatívneho opatrenia by sa preto nariadenie (ES) č. 450/2008 uplatňovalo od 24. júna 2013 a nariadenie (EHS) č. 2913/92 by bolo zrušené. Takáto situácia by vyvolala právnu neistotu v súvislosti s colnými predpismi uplatňovanými od uvedeného dátumu a bola by prekážkou udržania komplexného a konzistentného právneho rámca Únie pre colné záležitosti až do prijatia navrhovaného nariadenia.
(2)

Žiadosti o dovozné povolenia podané v priebehu prvých siedmich dní mesiaca júna 2013 na čiastkové obdobie od 1. júla 2013 do 30. septembra 2013 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
SK Úradný vestník Európskej únie L 168/27

VYKONÁVACIE NARIADENIE KOMISIE (EÚ) č. 573/2013

z 19. júna 2013

o vydávaní dovozných povolení pre žiadosti podané v priebehu prvých siedmich dní mesiaca júna 2013 v rámci colných kvót otvorených nariadením (ES) č. 1385/2007 pre hydinové mäso

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

Žiadosti o dovozné povolenia podané počas prvých siedmich dní mesiaca júna 2013 na čiastkové obdobie od 1. júla 2013 do 30. septembra 2013 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. júla 2013 do 30. septembra 2013 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 20. júna 2013.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. júna 2013 Za Komisiu v mene predsedu Jerzy PLEWA generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.
3.

Text týkajúci sa Indie sa opravuje takto: a) Bod 4 sa nahrádza takto: „4. Príslušný orgán: Agricultural and Processed Food Export Development Authority APEDA, http://www.apeda.gov.in/apedawebsite/index.asp“. b) V bode 5 sa položky vzťahujúce sa na IN-ORG-009, IN-ORG-011, IN-ORG-016, IN-ORG-019 a IN-ORG-021 nahrádzajú takto: „IN-ORG-009 ISCOP (Indian Society for Certification of Organic products) www.iscoporganiccertification.org IN-ORG-011 Natural Organic Certification Agro Pvt. Ltd. (NOCA Pvt. Ltd) www.nocaagro.com IN-ORG-016 Rajasthan Organic Certification Agency (ROCA) www.krishi.rajasthan.gov.in IN-ORG-019 TUV India Pvt. Ltd www.tuvindia.co.in IN-ORG-021 Madhya Pradesh State Organic Certification Agency (MPSOCA) www.mpkrishi.org“
(5)

S cieľom zabezpečiť, aby uvedené krajiny mohli byť rýchlo znova zaradené do prílohy I k nariadeniu (ES) č. 1528/2007 hneď po vykonaní potrebných krokov na ratifikáciu svojich príslušných dohôd, a dovtedy, ako tieto dohody nadobudnú platnosť, by Komisii mala byť udelená právomoc prijímať akty v súlade s článkom 290 Zmluvy o fungovaní Európskej únie, pokiaľ ide o opätovné zaradenie krajín do prílohy I k nariadeniu (ES) č. 1528/2007, ktoré z nej boli vypustené podľa tohto nariadenia. Je osobitne dôležité, aby Komisia počas svojich prípravných prác uskutočnila príslušné konzultácie, a to aj na úrovni expertov. Pri príprave a vypracúvaní delegovaných aktov by Komisia mala zabezpečiť, aby sa príslušné dokumenty súčasne, vo vhodnom čase a vhodným spôsobom postúpili Európskemu parlamentu a Rade,
(4)

Keďže nové colné kvóty by mali nadobudnúť účinnosť od 1. júla 2013, toto nariadenie by sa malo uplatňovať od toho dátumu a malo by nadobudnúť účinnosť okamžite jeho uverejnením v Úradnom vestníku Európskej únie.
Sušené rezance

ex 1902 11 00; ex 1902 19 10; ex 1902 19 90; ex 1902 20 10; ex 1902 20 30; ex 1902 20 91; ex 1902 20 99; ex 1902 30 10; ex 1902 30 10

10 10 10 10 10 10 10 10 91

Čína (KN)

hliník